
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

Изх. № ………………/……………………….. 2024 г.
ДО

ОБЩИНСКИ СЪВЕТ 

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Възлагане на обществен превоз на пътници по автобусни линии от общинска и междуобластна транспортни схеми 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Във връзка с изтичане на част от договорите за изпълнение на обществен превоз на пътници по автобусни линии от общинска и междуобластна транспортни схеми на Община Златоград, през 2024 г., предстои провеждане на процедура по Закона за обществените поръчки за възлагането им. 

Съгласно чл. 16в, ал. 1 от Наредба №2/15.03.2002 г. за условията и реда за утвърждаване на транспортни схеми и за осъществяване на обществен превоз на пътници с автобуси (Наредба №2), Общинският съвет възлага превозите по автобусни линии след проведена процедура по Закона за концесиите или Закона за обществените поръчки и в съответствие с Регламент (ЕО) №1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) №1191/96 и (ЕИО) №1107/70 на Съвета (L315/1/3 декември 2007 г.), когато възложителят предвижда компенсиране на превозвачите за извършени разходи и/или им предоставя изключителни права срещу изпълнението на задължение за обществена услуга.


Съгласно Писмо с указания с Рег. №10-03-167/05.10.2012 г. на Заместник - министъра на транспорта, информационните технологии и съобщенията, Общинският съвет взема решение за възлагане на превозите и делегира изпълнението на своите функции относно провеждането на процедура по реда на Закона за концесиите или Закона за обществените поръчки на кмета на съответната община.


Към настоящия момент е необходимо да бъде организирана и проведена процедура за възлагане изпълнението на обществен превоз на пътници по автобусни линии от общинската и междуобластната транспортни схеми от квотата на Община Златоград, както следва:

I. Старцево – Златоград, част от общинска транспортна схема, със следните маршрутни разписания:
1. Междуселищна автобусна линия Старцево - Златоград. Изпълнява се едно маршрутно разписание на ден, в делнични дни, в понеделник, сряда и петък през с. Пресока – общо 2 курса. Дължина на курса 17 км. Час на тръгване от Пресока – 07:30, час на тръгване от Старцево  – 08:00 ч. Час на тръгване от Златоград - 09:30 ч. 
2. Междуселищна автобусна линия Старцево - Златоград. Изпълнява се едно маршрутно разписание на ден, ежедневно – общо 2 курса. Дължина на курса 10 км. Час на тръгване от Старцево  – 10:00 ч. Час на тръгване от Златоград - 11:30 ч. 

3. Междуселищна автобусна линия Старцево - Златоград. Изпълнява се едно маршрутно разписание на ден, в делнични дни, в понеделник, сряда и петък през с. Пресока  – общо 2 курса. Дължина на курса 17 км. Час на тръгване от Старцево  – 14:30 ч. Час на тръгване от Златоград - 16:00 ч. 
Общ годишен пробег по автобусна линия Старцево - Златоград: 17 938 км.

II.  Златоград - Пловдив, част от междуобластна транспортна схема, със следните маршрутни разписания: 

1. Маршрутно разписание №21102 на автобусна линия Пловдив - Златоград. Изпълнява се целогодишно, едно маршрутно разписание на ден, ежедневно – 2 курса. Дължина на курса 159 км. Час на тръгване от Златоград – 07:30 ч. и час на тръгване от Пловдив  – 13:30 ч.
Общ годишен пробег: 116 070 км.
2. Маршрутно разписание №21201 на автобусна линия Пловдив - Златоград. Изпълнява се целогодишно, едно маршрутно разписание на ден, ежедневно - общо 2 курса. Дължина на курса 146 км. Час на тръгване от Златоград – 13:30 ч. Час на тръгване от Пловдив  – 19:30 ч. 

Общ годишен пробег Маршрутно разписание №21201 на автобусна линия Пловдив - Златоград: 106 580 км.

Съгласно чл. 113, ал. 1 от Закона за обществените поръчки, договорите за обществени поръчки с периодично или продължително изпълнение се сключват за срок, който не може да надвишава 5 години. Предлагам изпълнението на посочените автобусни линии от общинска и междуобластна транспортни схеми, да бъде възложено по реда на Закона за обществени поръчки, за срок от 5 години.
Мотивиран от изложеното и на основание чл. 84 от Правилника за организацията и дейността на Общински съвет Златоград, неговите комисии и взаимодействието му с Общинска администрация, предлагам на Вашето внимание следния проект за 

РЕШЕНИЕ

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, и във връзка с чл. 16в, ал. 1 от Наредба №2/15.03.2002 г. за условията и реда за утвърждаване на транспортни схеми и за осъществяване на обществен превоз на пътници с автобуси, Общински съвет Златоград

РЕШИ:

I.  Възлага на Кмета на Община Златоград провеждане на процедура по Закона за обществените поръчки относно възлагане на задължението за извършване на обществена услуга за превоз на пътници по автобусни линии от общинска и междуобластна транспортни схеми, както следва:

1.1 Междуселищна автобусна линия Старцево - Златоград. Изпълнява се едно маршрутно разписание на ден, в делнични дни, в понеделник, сряда и петък през с. Пресока – общо 2 курса. Дължина на курса 17 км. Час на тръгване от Пресока – 07:30, час на тръгване от Старцево  – 08:00 ч. Час на тръгване от Златоград - 09:30 ч.;
1.2 Междуселищна автобусна линия Старцево - Златоград. Изпълнява се едно маршрутно разписание на ден, ежедневно – общо 2 курса. Дължина на курса 10 км. Час на тръгване от Старцево  – 10:00 ч. Час на тръгване от Златоград - 11:30 ч.;
1.3 Междуселищна автобусна линия Старцево - Златоград. Изпълнява се едно маршрутно разписание на ден, в делнични дни, в понеделник, сряда и петък през с. Пресока  – общо 2 курса. Дължина на курса 17 км. Час на тръгване от Старцево  – 14:30 ч. Час на тръгване от Златоград - 16:00 ч. 

Общ годишен пробег по автобусна линия Старцево - Златоград: 17 938 км.

2. Златоград - Пловдив, част от междуобластна транспортна схема, със следните маршрутни разписания: 
2.1. Маршрутно разписание №21102 на автобусна линия Пловдив - Златоград. Изпълнява се целогодишно, едно маршрутно разписание на ден, ежедневно – 2 курса. Дължина на курса 159 км. Час на тръгване от Златоград – 07:30 ч. и час на тръгване от Пловдив  – 13:30 ч.
 Общ годишен пробег: 116 070 км.;

2.2. Маршрутно разписание №21201 на автобусна линия Пловдив - Златоград. Изпълнява се целогодишно, едно маршрутно разписание на ден, ежедневно - общо 2 курса. Дължина на курса 146 км. Час на тръгване от Златоград – 13:30 ч. Час на тръгване от Пловдив  – 19:30 ч. 

Общ годишен пробег: 106 580 км.

II. Възлага на Кмета на Община Златоград, след провеждане на процедура по Закона за обществените поръчки относно възлагане на задължението за извършване на обществена услуга за превоз на пътници по автобусните линии от общинска и междуобластна транспортни схеми, описани в т. I от настоящото решение, да сключи договор за възлагане на превози по автобусните линии с избраните изпълнители, за срок от 5 години.
С уважение,

МИРОСЛАВ ЯНЧЕВ

Кмет на Община Златоград
Изготвил:     

ЕП - Ст. експерт „Ст. дейности и туризъм“
Съгласувал:

ИИ - Директор на Дирекция ИР, ОП, СД и ВО


В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

